Tere! Sid Roth siin.
Tere tulemast minu maailma, kus kõik on loomulikult üleloomulik!
Saatana peamine eesmärk on hävitada perekondi.
Keerulised ajad ilmaelus nõuavad kohest tegutsemist,
et muuta me kodud "kuulikindlateks".
Mu tänase külalise sõnul on see lihtne, kindel ja efektiivne,
vabastades Jumala püha tule nii te pere kui kodu üle.
Kas on olemas üks üleloomulik sfäär?
Maailm, mis ületab inimlikud teadmised?
Kas on olemas elu peale surma?
Kas me saame unenägudes taevaseid sõnumeid?
Kas Jumal on valmis tabama maad tervenemislainetega?
Liituge Sidiga vaatama saadet "See on üleloomulik!“
Tere tulemast Püha Vaim!
Imeline, et austad meid oma ligioluga.
Mu tänane külaline Cheryl Sacks sai nägemuse Jumalalt,
mis omab halvavat mõju saatana plaanidele hävitada su pere.
See plaan toimib isegi su täiskasvanud laste peal,
kes on juba lahkunud kodunt, aga kes ei tunne veel Jumalat.
Cheryl, räägi, mida Jumal sulle näitas?
Oli hetk, kus taevas otsekui avanes mu ees
ja ma olin hämmingus kõigest, mida ma nägin.
Vaadates üle me rahva,
nägin, et nad olid kaetud sügava pimedusega.
Kaua aega tagasi see oli?
Üle 20 aasta tagasi.
Kuid see olukord valitseb just praegu. - Just.
Vaadates sinna sügavusse nägin aga,
kuidas kodudes süttis valgus, mis paistis akendes.
Vaadates akendest sisse, nägin seal peresid,
kes palvetasid innukalt ja kiitsid kirglikult Jumalat.
Ja siis, Jumala väest ja ligiolust tingituna,
hakkasid kodud üle me maa süttima valgusest.
Seda siis, kui pered ülendasid Jumalat.
See oli lausa imeline, kuidas ärkamine levis kodudest
tänavaile ja oma naabruskondadesse,
kuniks kogu rahvas oli süüdatud Jumala ligiolust ja väest.
Iga kodu saab olema ärkamise keskus.
Avades oma Jumala au täis kodud
oma naabritele ja sõpradele, kes ei tunne veel Jumalat
või värsketele usklikele, kes vajavad jüngerdamist,
siis see on see, kust Jumala liikumine voolab
ja kus seda ka alal hoitakse.
Rääkisid veel millestki, mida olen ka ise väga selgelt näinud.
Me maal on palju igasugu suuri staadione,
mis samas pole piisavalt suured,
et mahutada kõiki inimesi, keda Jumala ligiolu saab puudutama.
Ja mitte vaid seda,
aga selleks, et see ärkamine kanduks edasi põlvest põlve,
peame me jüngerdama oma lapsi,
sest nemad on need, kes lähevad selle maailma keskele,
et avaldada muutvat mõju erinevatele ühiskonna kihtidele.
Ja siis nemad omakorda õpetavad oma lastele,
kuidas palvetada ja ülistada Jumalat,
nii et neistki saavad selle ühiskonna muutjad.
Ütled, et Jumala juures käib kõik õige ajastuse järgi.
Oled õpetanud neist asjadest aastaid ja seda kõike ka ise välja elanud.
Miks siis kirjutasid alles nüüd sellest raamatu?
Küsisin Jumalalt mitmeid kordi: "Kas nüüd on aeg?"
Nähes aga üha enam peresid lahku minemas
ja saatanat neid ründamas,
tundsin üha suuremat pakilisust ja seda, et see on see vastus.
Jagasin ühel konverentsil seda sama nägemust,
mida täna siin teiega.
Seal saalis istusid kaks tuntud kristlast,
kellest üks helistas mulle ja ütles,
et mul oleks aeg sellest raamat kirjutada.
Mõistsin, et Jumal avas ukse ja nüüd oli see aeg.
Kuulen sõna "altar".
Kui ma mõtlen altarile,
mõtlen kohe millelegi Vana Testamendi-laadsele asjale
või kirikulaadsele asjale.
Kuid sa mõtled altari all hoopis midagi muud.
Nii on.
Rääkides pere altarist,
ei räägi me puust või kivist altari ehitamisest
või mingi "püha eseme" asetamisest oma kamina äärele.
Me räägime altari puhul ajast,
kus pered tulevad kokku ülistades ja kiites Jumalat
ja kohtudes üheskoos Jumalaga,
nii et Jumala ligiolu täidab me kodud ja muudab selle õhustiku täiega.
Kuidas aga on nende peredega, kes ehk loevad väikese söögipalve,
aga kes ei tule kokku tõeliseks palveks üheskoos?
On nende jaoks juba hilja hakata seda tegema?
Selleks pole kunagi hilja ja see pole ka raske.
See on väga lihtne ja loomulik.
Võime lihtsalt võtta oma pere kokku ja öelda: "Võtame nüüd aega,
et tänada Jumalat kõige eest, mida Ta on sel nädalal teinud
ja küsida Ta käest,
mida Ta tahab, et me Tema heaks sel nädalal teeksime?
Ühtlasi tahame paluda üksteise eest
ja paluda, et Jumala au täidaks me kodu."
See kõik on väga, väga lihtne
ja Jumal vastab kõige lihtsamalegi palvele.
Küsimus pole mingi religioosse tegevusega,
vaid Jumala jaoks aja võtmisega.
Siinkohal üks oluline vahemärkus, sest osa me vaatajaist võivad mõelda:
"Aga mu pereliikmed ei taha paluda koos minuga."
Ärge laske sel end peatada,
vaid paluge nendega oma perest, kes iganes on valmis seda tegema.
Te kodune õhustik võib muutuda sellegi peale.
Võite öelda oma pereliikmetele: "Kavatsen täna paluda me pere eest.
On teil mõnda palvesoovi, mille eest saaksin palvetada?"
Ärge laske millelgi end peatada.
Kui te pere hakkab nägema vastuseid oma palvesoovidele
ja kogema Jumala ligiolu kodus,
isegi, kui vaid teie üksi palute või teete seda koos poja- või tütrega...
Kui aga te kodus ei taha kohe üldse keegi palvetada,
leidke endale palvepartner ja paluge koos üksteise perede eest.
Saatan teeb, mis iganes, et hoida teid palvetamast,
aga ärge laske end heidutada.
Litsuge edasi, palvetage ja leidke endale palvekaaslane.
Peagi aga toimub te peres läbimurre
ja keegi te pereliikmetest tahab liituda teiega.
Jagasid mulle lugu oma tütrest, kui ta oli 5-aastane.
Ta oli endast täiesti väljas, kuna ta isa oli minemas reisile.
Räägi sellest.
Me tütar Nicole oli tookord 5-aastane
ja mu abikaasa käis tol ajal üsna tihti misjonireisidel.
Nii et kui ta valmistus oma 2-nädalaseks reisiks Filipiinidele,
olime üsna mures, kuidas see Nicolele mõjub.
Nii et õhtu enne ta ärasõitu põlvitasime Nicole'i voodi ees palveks
ja mu mees pani oma käed ta peale, paludes ta üle Psalmi 91:11-12,
et Jumal annaks oma inglitele tema pärast käsu
hoida Nicole'i kõigil tema teedel
ja et inglid varjaks ja kaitseks teda.
Mu mees lahkus järgmisel hommikul üsna vara.
Nicole ärkas veidi hiljem, tuli kööki ja ütles:
"Emme, inglid tulid eile õhtul mu juurde."
Mõtlesin, oli see päriselt nii või lihtsalt lapse kujutlusvõime,
kuna ta kuulis ju oma isa palumas inglite kohalolu eest.
Palusin tal rääkida sellest lähemalt, mispeale ta ütles:
"Nad seisid ringis mu voodi ümber
ja laulsid kõige ilusamaid laule, mida olen eales kuulnud."
Küsisin, kuidas nad välja nägid ja ta vastas:
"Osad olid nii pikad, et nende pea puudutas lage
ja teised jälle väikesed nagu mina.
Osadel olid kullast sandaalid ja teistel jälle kullast vööd.
Nad olid kõige valgemat värvi, mida olen eales näinud."
Millist mõju see avaldas ta hirmule isa reisile mineku pärast?
Ta ei tundnud enam kunagi hirmu.
Ta ei öelnud isa ära olles kunagi, et ta kardab.
See hirm kadus kõige täiega.
Isegi kui mitteusklikud külastavad Cheryl'i kodu,
kogevad nad reaalselt Jumala ligiolu ja rahu,
soovides ka sellest osa saada.
See on Jumala au.
Kui koged, et su pere on rünnaku all,
siis Cheryl õpetab peagi,
kuidas muuta oma kodu saatanakindlaks.
Oleme kohe tagasi.
Naaseme peagi saatesse...
ÜKS UUS INIMENE
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Paljud vaatajad on kogenud imesid tänu me saate vaatamisele.
"Kui te saates palvetati,
tõstsin oma käed ja avasin end tervenemisele.
Öeldes "Aamen" teadsin, et mu jalakrambid on kadunud.
Olin krampide tõttu kogenud 13 aastat meeletut valu.
Seda algul säärte üla- ja siseosas, aga lõpuks kogu jalgades.
Mingil hetkel ei saanud ma enam toolilt püsti
ilma end käte abil püsti ajamata, et mitte kasutada oma pinges lihaseid.
Peale palvet ütlesite,
et peab tegema midagi, mida enne ei saanud.
Liikusin ühe tooli juurest teise juurde
ja istusin ning tõusin jälle püsti ilma käte abi kasutamata.
Milline imeline tervenemine peale kõiki neid aastaid!" Dee
Kui ka sina oled saanud puudutatud,
jaga meiega oma tunnistust ekraanil nähtava kodulehe kaudu:
Naaseme saatesse...
Cheryl, tundub, et pered on tänapäeval
suurte rünnakute all.
Miks
ja mida me saame selle osas oma kodudes vastu võtta?
Jumal lõi pere kui kõige esimese institutsioonina.
Pere on Jumala jaoks kõige olulisem ja saatana jaoks kõige vihatum asi.
Samas on Jumalal oma kavand perede jaoks.
Inimesed küsivad tihti,
miks on me rahvas täna sellises seisus nagu see on?
Seda seetõttu, et oleme kaldunud kõrvale Jumala kavandist
ja seda tehes laguneb ka kõik koost'.
Sest pered on kõigi rahvaste lähtekoht
ja sellised nagu on pered, selline on ka rahvas.
Saatan teab seda.
Ta teab, et suutes hävitada pered, suudab ta hävitada ka rahva.
Sa räägid ka saatana sepitsuste äratundmisest.
Olgu öeldud,
et kui me kodudes valitseb pingeline õhkkond -
näiteks tülitsemise tõttu,
siis me hakkame süüdistama üksteist või olukordi,
msipeale kibedus kasvab me südameis
ja saatan saab tuua lõhenemise.
Kui me pole selle osas valvel, oleme pimedad ega mõista,
et me ei sõdi mitte liha- ja verega.
Me arvame, et keegi teine on süüdi,
aga see ongi saatana sepitsus, et keskenduksime üksteisele
ja mitte tõelisele vaenlasele, kelleks on saatan.
Räägid ka sellest,
kuidas paluda kaitset oma pereliikmete ja eriti laste üle.
Võite paluda oma laste eest,
kui olete koos või panete neid magama.
Peaksime paluma nende eest igapäevaselt, kui nad kooli lähevad.
Selle eest, mida nad koolis õpivad ja mis seal üldse toimub.
See on ülivõimas, kui abikaasad koos palvetavad.
Paludes üheskoos oma laste eest, sünnib sellest midagi väga võimast.
Ühtlasi tuleb õnnistada oma lapsi.
Panna oma käsi nende peale ja paluda kaitset nende üle.
Samas paluda neile julgust seista vastu kiusatustele
ja tarkust, et teha, mis õige.
Need on elumuutvad palved, mis muudavad me laste saatust.
Ütled, et selliste palvete palumine oma pereliikmete üle
muudab kogu kodust atmosfääri.
See tõesti teeb seda.
Oleme näinud, et kui pered hakkavad koos ülistama ja palvetama,
siis nende kodune õhkkond muutub.
Vanemad on öelnud,
et pojad, kes enne kogu aeg tülitsesid, saavad nüüd kenasti läbi.
Ja lapsed, selle asemel, et varajata vanemate eest midagi,
tunnistavad hoopis üles, kui on midagi valesti teinud.
See on imeline, kui Jumala ligiolu täidab me kodud.
Cheryli uus CD'de seeria valmistab te südant ette
kogema neid samu või paremaidki tulemusi,
mida ta on omaenda peres kogenud.
Jaga meile mõni tunnistus.
Oli üks paar, kes tulid täiskasvanueas Jumala juurde.
Nii polnud nad kasvatanud oma lapsi Jumala vaimus.
Kuuldes aga mind kõnelemas oma koguduses,
ütlesid nad, et plaanivad võtta igal teisipäeva õhtul
oma pere kokku palveks.
Nii helistasid nad oma täiskasvanud lastele,
kes ei elanud enam kodus,
öeldes, et soovivad nad kutsuda igal teisipäeva õhtul õhtusöögile
ja seejärel ühisele palve- ja ülistusajale.
Nad kõik olid nõus ja tulid.
Peagi peale seda võtsid 2 nende lastest Jumala vastu
ja said ka ristitud.
Nende budistist poeg aga hakkas kahtlema budismis
ja esitas vanematele igasugu küsimusi,
olles väga lähedal Jeesuse vastuvõtmisele.
Imeline tunnistus ja näide sellest,
kuidas me kodud võivad olla ärkamiskeskusteks.
Jumal on kasutanud mu sõprade Merily ja Pauli kodu
väga erakordsetel viisidel
peale seda, kui nad hakkasid seda õpetust praktiseertima.
Merily jagas Jeesusest oma personaaltreeneriga
ja ka nende laste lapsehoidjaga.
Nii et ühel õhtul, kui Merily ja Paul otsustasid korraldada ülistusõhtu,
otsustasid nad kutsuda sinna ka selle treeneri ja lapsehoidja.
Nad tulid ja see treener koges ülistuse ajal end kui süldina.
Lapsehoidja aga polnud elu sees kirikus käinud.
Treener tundis end kui süldina, olles kohe nutma puhkemas.
Ta võttis selle kogemuse tulemusena Jumala vastu.
See treener ja ta mees olid just andnud sisse lahutuspaberid,
aga siis hakkas naine oma abielu eest palvetama
ja mees võttis mõni päev peale seda ühendust,
öeldes, et on valmis minema pereteraapiasse.
Nad leppisid ära ja nende abielu sai päästetud.
See lapsehoidja aga esitas Merilyle rohkesti küsimusi,
kuidas omada isiklikku suhet Jeesusega.
Ta koges tol ajal kooli tõttu rohket stressi
ja ka ta suhtes oli palju tülisid ja vaidlemist.
Kuniks ta helistas kord nuttes Merilyle kell 2 öösel.
Ta oli oma poiss-sõbraga hilja õhtul joonud
ja see poiss-sõber läks ühe ta pereliikmega kaklema.
Pruut astus vahele,
aga sai hoobi näkku, nii et verd lendas.
Merily läks talle järele,
tõi ta enda koju, tegi ta puhtaks ja lasi enda juurde ööbima jääda.
Järgmisel hommikul aga nad palvetasid koos
ja see lapsehoidja võttis Jeesuse vastu.
Paul aga võttis ta poiss-sõbraga ühendust
ja nad hakkasid koos Piiblit uurima.
Need noored läksid ka koos Merily ja Pauliga kogudusse,
mispeale said päästetud, ristitud ja ka Püha Vaimuga ristitud
ja teenivad täna kohalikus koguduses.
Nad ütlevad, et tahavad teha teiste paaride heaks sama,
mida Merily ja Paul nende heaks tegid.
Näete te selle paljunevat mõju?
See on see, milline järgmine ärkamine välja näeb.
Kuid tead sa, kellest see algab?
Sinust.
Tahan paluda sinuga ühe palve.
Palve, mida nii Cheryl kui minagi oleme palunud.
Palve, mis ei muuda vaid sinu, aga ka kogu su pere elu.
Korda seda palvet minu järel ja mõtle seda kogu oma südamest:
Kallis Jumal,
olen teinud palju vigu
ja mul on väga kahju nende pärast.
Usun,
et Jeesuse veri
peseb mind puhtaks.
Ja nüüd, mil ma olen puhas,
siis Jeesus, tule ja ela mu sees.
Teen Sinust oma Issanda.
Aitäh, et päästad mind mu pattudest.
Aitäh, et päästad kogu mu pere.
Aamen.
Kuid nüüd, Cheryl, palveta me eest.
Issand, ma toon Su ette iga ema, isa ja pereliikme.
Igaühe, kes palub oma kaotsi läinud lapse pärast.
Palun sulle uut lootust, julgust, inspiratsiooni ja usu ülekannet,
et püsida vankumatus palves,
sest me saame nägema mitmeid "kaotsi läinud" lapsi
tulemas tagasi koju.
Ma kuulutan sulle Jeesuse nimel,
et Issanda Vaim saab välja valatud su kodu üle.
Issand, palun, et iga kodu võiks kogeda Su Püha Vaimu külastust.
Seda nii võimsalt, et kes iganes üle nende koduukse astub,
saab kogema Su ligiolu ja väge,
öeldes: "Tahan saada osa kõigest, mis on siin kodus."
Las nad saada läbi immutatud Sinu Vaimust ja väest
ja kuhu iganes nad ka ei lähe - las nad kanda sinna Jumala au,
jagades evangeeliumi elavast Jumalast.
Aitäh Isa, iga perekonna ümberpöördumise eest.
Aitäh läbimurrete eest kinni jooksnud suhetes.
Kus iganes abikaasad ei suhtle enam omavahel -
ma kuulutan läbimurret, lepitust ja tervenemist te suhtesse,
Jeesuse nimel.
Läbimurret!
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame Sid Roth'i uut äppi GODTALK.
Tänu sellele palve-äpile
saate seada meeldetuletuse, millal soovite palvetada.
Anda aruandluse mõttes teistele teada, millal palvetate
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on teile andnud.
Saage osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsige äppide alt üles "SID ROTH'S GODTALK"
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN kristlik netivõrgustik on saadaval nii su nutiseadmetes kui Smart-TV's.
Seda tänu tasuta ISN-äpile.
Vaatajad on hämmingus imedest, mida mu saatekülalised on kogenud.
Nüüd aga kogevad nad sama Jumala puudutust
ja sa võid kogeda seda sama.
ISN'i kaudu näeb saateid 24/7 nii oma nutiseadmetes kui Smart-TV's
Tipptasemel õpetus ja õpetajad,
ja lugematul hulgal "See on üleloomulik" saateid.
Seda kõike tasuta ISN-äpi kaudu.
Telekavad olid ägedad mu vanemate põlvkonna jaoks.
Tänu ISN-äpile näen lemmiksaateid, mil iganes ise soovin.
Ole valmis oma läbimurdeks, tervenemiseks ja imeks!
Lae tasuta ISN-äpp alla juba täna.
Järgmises saates...
Tere! Olen Jermaine Green.
Teadsid sa, et igal usklikul on oma vaimuand Jumalalt?
Vaata meid järgminegi kord,
kus õpetan, kuidas avastada ja arendada oma vaimuandi.
Soovides toetada TV7't, võite helistada 900 1770 (hind 10).
Tunned sa, et Jumal ei kuule su palveid
ega vasta sulle?
Nii mina kui mu külalised oleme tundnud sama.
Külasta ekraanil olevat kodulehekülge,
et vaadata sealt intervjuusid, kuidas paluda peatamatuid palveid.
Tutvu GODTALK palveäpiga
ja jäta oma palvesoov, et saaksime paluda su eest.
On enam kui aeg su läbimurdeks!
Tõlge: Anne-Ly Raukas